ຈີນສະແດງຄວາມສົນໃຈ ໃນການປັບຄ່າເງິນຢວນ
ສື່ມວນຊົນທາງການຈີນ ໃຫ້ສັນຍານ ກ່ຽວກັບຄວາມສົນໃຈ ໃນການປະຕິຮູບ ເງິນຕາຂອງຈີນ.
ສື່ມວນຊົນຂອງທາງການຈີນໃຫ້ສັນຍານກ່ຽວກັບຄວາມສົນໃຈ ໃນການຈະປະໃຫ້ຄ່າ ເງິນຢວນຂອງຈີນເພີ່ມຂຶ້ນໄວກວ່າເກົ່າ ໃນການແລກປ່ຽນກັບເງິນໂດລາສະຫະລັດ ບົດບັນນາທິການໃນໜ້າປົກຂອງວາຣະສານ China Securities ທີ່ລັດຖະບານຄວບຄຸມ ກ່າວໃນວັນອັງຄານມື້ນີ້ວ່າ ເວລາແມ່ນເໝາະສົມສໍາລັບກຸງປັກກິ່ງ ເພື່ອຂະຫຍາຍຂອບ ເຂດ ໃນການຄ້າຂາຍເງິນຢວນຂອງຕົນ ສຳລັບຊ່ອຍຕໍ່ສູ້ກັບບັນຫາເງິນເຟີ້ ໃນຂະນະດຽວກັນ ໜັງສືພິມ China Daily ຊຶ່ງມີຜູ້ຄົນອ່ານຢ່າງກວ້າງຂວາງນັ້ນ ອ້າງຄໍາ ເວົ້າຂອງນັກວິເຄາະຄົນນຶ່ງວ່າ ບັນຫາໜີ້ສິນຂອງສະຫະລັດໃນຫວ່າງໄວໆມານີ້ ສະແດງ ໃຫ້ເຫັນວ່າຈີນບໍ່ມີທາງເລືອກໃດໆແຕ່ຕ້ອງສ້າງຄວາມກໍ້າເກິ່ງຫຼືເຮັດໃຫ້ເສດຖະກິດຂອງຕົນ ມີຄວາມສົມດູນຄືນແລະປະຕິຮູບກົດລະບຽບໃນດ້ານເງິນຕາຂອງຕົນເພື່ອເຮັດໃຫ້ການສະ ສົມເງິນໂດລາສະຫະລັດໄວ້ເປັນເງິນສໍາຮອງຂອງຕົນຊ້າລົງ ບົດຄວາມຕ່າງໆເຫລົ່ານີ້ມີຂຶ້ນກ່ອນການຢ້ຽມຢາມຈີນຂອງທ່ານ Joe Biden ຮອງປະ ທານາທິບໍດີສະຫະລັດ ຊຶ່ງຄາດກັນວ່າເລື້ອງເສດຖະກິດຈະເປັນເລື້ອງສໍາຄັນທີ່ຈະຍົກຂຶ້ນ ມາໂອ້ລົມສົນທະນາກັນນັ້ນ ສະຫະລັດແລະປະເທດອື່ນໆກ່າວວ່າ ຄ່າເງິນຕາຂອງຈີນແມ່ນຕີລາຄາຕໍ່າໂພດ ຊຶ່ງເຮັດ ໃຫ້ຈີນໄດ້ປຽບໃນດ້ານການຄ້າ ໂດຍເຮັດໃຫ້ລາຄາສິນຄ້າຂອງຕົນໃນຕ່າງປະເທດຖືກ ກວ່າ ຈີນໄດ້ປ່ອຍໃຫ້ຄ່າເງິນຢວນຂອງຕົນສູງຂຶ້ນປະມານ 7 ເປີເຊັນນັບແຕ່ເດືອນມິຖຸ ນາປີ 2010 ເປັນຕົ້ນມາ ແລະໂຕ້ແຍ້ງວ່າ ຄ່າເງິນຢວນທີ່ສູງຂຶ້ນຢ່າງໄວນັ້ນຈະລົບກວນ ຕໍ່ການເສດຖະກິດຂອງຕົນ